Diari Oficial de la Generalitat Valenciana


Sumari del DOGV 936, del 04-11-1988 (1988/812298)

DECRET 166/1988, de 24 d'octubre, del Consell de la Generalitat Valenciana, pel qual es regula el règim de fiances globals.
---------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/10/24/166/dof/vci/html**

### Dades del document

Número de DOGV
:   936

Data del DOGV
:   04-11-1988

Secció del DOGV
:   DISPOSICIONS GENERALS

Número del document
:   1988/812298


Data del document
:   24-10-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 166/1988, de 24 d'octubre, del Consell de la Generalitat Valenciana, pel qual es regula el règim de fiances globals.  
En el Decret 26/1987, de 30 de març, del Consell de la Generalitat Valenciana, pel qual es creà el Catàleg General de Contractistes de la Generalitat Valenciana, s'admeté la possibilitat que els contractistes constitueixen fiances globals per garantir, de forma permanent, el compliment de les obligacions derivades dels contractes de què foren titulars o a l'adjudicació dels quals haguessen concorregut.  
En efecte, l'augment constat del volum de contractació d'obres públiques promogudes per la Generalitat fa necessària la revisió d'alguns mecanismes establerts en la normativa reguladora en matèria de contractes, i d'aquesta manera es respon a les inquietuds sorgides en un sector important dins de l'activitat econòmica i amb adequació a la dinàmica que comporta el tràfic contractual, tot això d'acord amb la consecució d'uns objectius emmarcats en la legalitat vigent que persegueixen una acció pública més àgil i eficaç.  
Amb aquesta finalitat, i amb la pretensió d'establir un sistema on confluesquen de forma harmònica els legítims interessos dels contractistes i la funció de tutela atribuïda a la Generalitat, es crea un règim de fiances globals, de manera que s'agilita tot el procés que comporten les fiances individualitzades vigents regulades en els articles 112. a 122 de la Llei de Contractes de l'Estat i 340 a 379 del seu Reglament, sense menyscapte, d'altra banda dels requisits, les condicions i les garanties assenyalats en aquesta normativa.  
Per això, a proposta del Conseller d'Economia i Hisenda, amb la deliberació prèvia del Consell de la Generalitat en la reunió del dia 24 d'octubre de 1988,  
DECRETE:  
Article primer  
Els contractistes registrats en el Catàleg General de Contractistes de la Generalitat Valenciana, creat pel Decret 26/1987, de 30 de març, del Consell de la Generalitat Valenciana, i desplegat mitjançant l?Ordre de la Conselleria d'Economia i Hisenda de 5 de maig de 1987, que tinguen almenys tres contractes en vigor el 31 de desembre de cada any, podran acollir-se al règim de fiances globals per a garantir els contractes administratius d'obres realitzats amb la Generalitat Valenciana.  
Article segon  
La fiança global suposa la substitució de les fiances efectes a cada contracte individualitzat per una fiança única que empare la totalitat de contractes realitzats per un mateix empresari.  
Article tercer  
Un. La quantia de la fiança global serà el resultat d'aplicar el cinc per cent sobre el pressupost global de licitació, és a dir, la suma dels pressuposts corresponents a les obres vigents el 31 de desembre de cada any. A aquest resultat s'aplicaran els coeficients assenyalats en l'apartat dos d'aquest article.  
No s'inclouran en el còmput anterior aquelles obres rebudes provisionalment després d'haver transcorregut el termini de garantia assenyalat en el contracte subscrit a l'efecte, segons que determinen l'article 54 de la Llei de Contractes de l'Estat i l'article 171 del seu Reglament.  
Dos. Sobre el percentatge indicat s'aplicaran els coeficients següents:  
a) Coeficient que pondera el número de contractes en vigor:  
3 contractes 1  
4 i 5 contractes 0'95  
6 a 10 contractes 0'90  
11 a 15 contractes 0'85  
16 contractes endavant 0?80   
b) Coeficient que atén la quantia pressupostària:  
Fins a 58.254.713 de pessetes 1   
de 88.400.818 a 06.824.544 de pessetes 0'95  
de 22.681.248 a 365.689.792 de pessetes 0?90  
de 145.605.762 a 415.111.984 de pessetes 0?85  
de 500.00.001 de pessetes endavant 0?80  
El coeficient corrector total s'obtindrà com a producte de tots dos.  
Article quart  
Un. El règim de fiances globals serà voluntari i tindrà lloc a petició de l'interessat, i haurà d'efectuar-se improrrogablement dins dels quinze primers dies del mes de gener.  
A la sol·licitud s'adjuntarà la relació dels contractes d'obres en vigor el 31 de desembre anterior, amb els pressuposts corresponents i els addicionals, si n'hi havia.  
Dos. La Conselleria d'Economia i Hisenda, vista la documentació presentada, determinarà la quantia definitiva de la fiança global abans del 31 de gener. El termini per a la constitució serà de quinze dies a partir d'aquesta data.  
Tres. La vigència de la fiança global coincidirà amb l'any natural, llevat del cas d'exclusió previst en l'article cinqué. En acabar cada període s'actualitzarà el pressupost global i la fiança resultant, en la forma indicada en el apartat dos de l'article tercer. Segons la quantia obtinguda el contractista haurà d'ingressar la diferència, o pel contrari, es produirà el corresponent reintegrament a favor seu. El nou saldo resultant tindrà vigor fins al 31 de desembre següent, sense perjudici de les variacions a què fa referència l'apartat un de l'article cinqué.  
Article cinqué  
Un. No obstant el que disposa l'article tercer, si al final del primer semestre hi hagués oscil·lacions a l'alça o a la baixa superiors al vint per cent del pressupost global vigent el 31 de desembre anterior, caldrà procedir a l'ajustament de la quantia de la fiança.  
Quan les oscil·lacions produïdes hauran estat a l'alça, el contractista haurà d'aportar els documents justificatius abans del 15 de juliol, vists els quals la Conselleria d'Economia i Hisenda determinarà la nova quantia abans del 31 de juliol. El termini per a l'ingrés del saldo resultant serà de noranta dies a partir d'aquesta data.  
Si les oscil·lacions eren a la baixa, el contractista podria sol·licitar, fins al 15 de juliol, la devolució del saldo resultant, i hi aportaria els documents acreditatius del seu dret.  
Dos. La Conselleria d'Economia i Hisenda podrà determinar l'exclusió del règim de fiança global d'aquells contractistes que no hagen procedit, en els terminis corresponents, a la constitució o l'ampliació de les fiances, i en aquest cas es substituirà la fiança global per fiances individualitzades a partir del semestre en què hagué d'haver-se produït aquesta declaració.  
Article sisé  
Si la fiança global es veiés disminuïda com a conseqüència de l'execució de part d'aquesta o de la seua totalitat, pels conceptes assenyalats en els articles 115 de la Llei de Contractes de l'Estat i 358 del seu Reglament, el contractista haurà d'ingressar la quantitat suficient per a igualar la fiança global establerta el 31 de desembre o 30 de juny anterior, en un termini de quinze dies a comptar des del requeriment de la Conselleria d'Economia i Hisenda. En cas d'incompliment, aquesta Conselleria tindrà la facultat que s'indica en l'apartat dos de l'article cinqué.  
Article seté  
La fiança global respondrà de tots i cadascun dels contractes d'obres en vigor, pels conceptes establerts en els articles 115 de la Llei de Contractes de l?Estat i 358 del seu Reglament, fins al cinc per cent del pressupost total de cada contracte, entenent-se per tal el pressupost d'adjudicació més els addicionals aprovats per modificacions del projecte, i sense perjudici de la seua actualització anual per adequar-la a la quantia pressupostària real, calculada al final de cada exercici.  
No obstant això, quan la possible responsabilitat no es cobresca amb la fiança s'aplicaran els articles 119 de la Llei de Contractes de l'Estat i 363 del seu Reglament.  
Article vuité  
Els contractistes que tot i estar acollits al règim de fiança global vulguen renunciar i constituir fiances individualitzades per cada contracte, podran fer-ho en acabar l?exercici corresponent i en la forma que reglamentàriament es determine  
Així mateix els contractistes que tinguen constituïdes fiances individualitzades i vulguen acollir-se al règim de fiances globals, podran fer-ho en acabar l'exercici, i això comportarà la cancel·lació de les fiances individualitzades en vigor i la seua substitució per la fiança global que corresponga, que es calcularà com s'indica en el apartat dos de l'article tercer. En aquest cas, les Conselleries afectades disposaran d'un termini de trenta dies a partir del 31 de desembre per a atorgar les autoritzacions de la cancel·lació de les fiances individualitzades dels contractes respectius.  
Article nové  
Als efectes prevists en aquesta disposició, es constituirà en el Servei de Patrimoni de la Direcció General del Tresor i Patrimoni, de la Conselleria d'Economia i Hisenda, un Registre de fiances globals, que portarà separats contractistes i exercicis, de forma que permeta conéixer en cada instant els contractistes acollits a aquest sistema i el saldo de cadascun  
DISPOSICIONS FINALS  
Primera  
En lot el que no preveu aquest Decret s'atendrà al que disposa la Llei de Contractes de l'Estat i les disposicions reglamentàries d'aquesta.  
Segona  
La Conselleria d'Economia i Hisenda és autoritzada a dictar totes les disposicions que calguen per a desplegar aquest Decret.  
Tercera  
Aquest Decret entrarà en vigor el mateix dia de la publicació en el Diari Oficial de la Generalitat Valenciana, sense perjudici que el règim de fiances previst s'aplique a partir de l'1 de gener de 1989.  
València, 24 d'octubre de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI